b'\n_START_ARTICLE_\nAkutnost\n_START_PARAGRAPH_\nAk\xc3\xbatnost pomeni v medicini nagel razvoj bolezenskih znakov; akutna bolezen je tista, ki se hitro razvije, hitro poteka in lahko tudi hitro izgine. Nasprotje akutnosti je kroni\xc4\x8dnost; subakutnost pa predstavlja stanje med akutnim in kroni\xc4\x8dnim. Izraz se nana\xc5\xa1a na kratko trajanje bolezni, vendar je trajanje odvisno od same bolezni; na primer akutni miokardni infarkt lahko traja en teden, medtem ko akutno vnetje \xc5\xberela lahko traja le dan ali dva.'